**ЧАСТ ІV ПРАВИЛА ЗА ТЪРГОВИЯ НА**

**ПАЗАР ЗА РАСТЕЖ НА МСП BEAM (ПАЗАР BEAM)**

**Глава Първа**

ТЪРГОВСКИ СЕСИИ

## 

Раздел Първи

ОБЩИ ПОЛОЖЕНИЯ

1. **(1)** Борсата, посредством Платформата и в съответствие с нейните недискриминационни правила, среща или съдейства за срещането на интересите за покупка и продажба на допуснати до търговия на пазар за растеж на МСП BEAM (пазар BEAM) финансови инструменти от страна на участниците и техните клиенти, резултатът от което е сключването между съответните страни на договор във връзка с тези финансови инструменти.
   1. Борсата осигурява на участниците на пазар BEAM и на техните клиенти равни условия за участие в търговията.
   2. Търговията на организирания от Борсата пазар BEAM е неприсъствена и се осъществява посредством електронна Платформа.
   3. Платформата разполага с мерки за обезпечаване на ефективната й дейност, съгласно внедрената система за управление на информационната сигурност.
   4. Участието в търговските сесии се осъществява чрез работни станции, както и платформи за пряк достъп до пазара или спонсориран достъп, свързани със Платформата посредством един или повече стандартизирани информационни протоколи. Всеки участник в пазар BEAM е отговорен за осъществяването на контрола върху достъпа до определената му работна станция и до всички електронни уреди, свързани със Платформата, както и за запазването тайната на поверените му уникални идентификационни номера и пароли.
   5. Изпращането и получаването на съобщения към и от Платформата може да се извършва само от посредници в пазар BEAM, допуснати по реда на Част II Правила за членство от Правилника за дейността на Борсата (Правилата за членство), както и от клиенти на участници в пазар BEAM, получили разрешение за спонсориран достъп по реда на тези правила. Всеки посредник в пазар BEAM и клиент, получил разрешение за спонсориран достъп, е отговорен за осъществяването на контрола върху достъпа до определената му работна станция и до всички електронни уреди, свързани със Платформата, както и за запазването тайната на поверените му уникални идентификационни номера и пароли.
   6. За всеки участник в пазар BEAM са задължителни и обвързващи всички сделки, реализирани при използване на определените за негов посредник в пазар BEAM уникални идентификационни номера и пароли, както и при използване на уникалните идентификационни номера и пароли на клиентите на участник в пазар BEAM, получили разрешение за ползване на спонсориран достъп.
   7. Участникът в пазар BEAM носи цялата отговорност за всички поръчки, сделки и съобщения към Платформата, включително поръчките въведени с неговия уникален идентификационен номер, и в случаите на предоставяне на пряк и спонсориран достъп до пазара. За действията по предходното изречение, участникът в пазар BEAM подлежи на контрол и санкции по реда на настоящите правила.
   8. Условията за свързване на работна станция и за достъп до Платформата се определят в задължителни указания на Съвета и са част или приложение към договора за участие в пазар BEAM, организирана от Борсата /договора за членство в Борсата/. Контролът върху изпълнението на условията по изр. 1 се осъществява от Съвета или от определено от него лице.

Раздел Втори

ФАЗИ И ВРЕМЕТРАЕНЕ

1. **(1)** Търговската сесия е официално обявения времеви интервал, през който могат да се сключват сделки на пазар BEAM.
   1. Участниците в пазар BEAM могат да въвеждат, променят и отменят поръчки за покупка и продажба по време на сесията, както преди началото й, така и след нейния край във времеви интервали, определени от Съвета.
   2. Търговските сесии се провеждат с времетраене и по график, определени от Съвета.
   3. Промяната в честотата и времетраенето на търговските сесии спрямо определения график, както и във времевия интервал за въвеждане на поръчки, се извършва от Съвета и се оповестяват поне 5 (пет) работни дни предварително.
   4. Място на сключване на всички сделки по реда на настоящите Правила е гр. София.
   5. На всяка търговска сесия на пазар BEAM участниците се представляват от допуснати по реда на Правила за членство, посредници в пазар BEAM. Всеки посредник в пазар BEAM се идентифицира по утвърден от Съвета начин.
2. **(1)** Търговските сесии протичат през следните фази в посочения ред:
3. Откриващ аукцион;
4. Непрекъсната търговия;
5. Закриващ аукцион.
   1. По време на непрекъснатата търговия могат да бъдат насрочени един или повече междинни аукциона.
6. Цялостното провеждане на търговските сесии се организира и контролира от Директор Търговия.

Глава Втора

ПОРЪЧКИ И КОТИРОВКИ ЗА ПОКУПКА И ПРОДАЖБА НА ФИНАНСОВИ ИНСТРУМЕНТИ

## 

Раздел Първи

ОБЩИ ПОЛОЖЕНИЯ

## Сделките с финансови инструменти, допуснати за търговия на пазар BEAM се осъществяват въз основа на въведените поръчки за покупка и продажба от участниците и на котировките на маркет-мейкърите.

## Поръчките и котировките представляват твърда заявка да се закупи или продаде дадено количество финансови инструменти по определена или по пазарна цена и при определени допълнителни параметри.

## Чрез въвеждането на поръчки или котировки посредниците в пазар BEAM заявяват готовност сключените в резултат от тях сделки да бъдат приключени в рамките на стандартния период за сетълмент.

Раздел Втори

ВИДОВЕ ПОРЪЧКИ

1. **(1)** На пазар BEAM се допускат следните основни видове поръчки:

##### лимитирани - поръчки за покупка или продажба на определено количество финансови инструменти при посочена пределна цена;

1. пазарни - поръчки за покупка или продажба на определено количество финансови инструменти по най-добрата цена в момента на въвеждането им в Платформата;
2. пазарни-към-лимитирани - пазарни поръчки, които се удовлетворяват по цената на най-добрата насрещна лимитирана поръчка. Ако към момента на въвеждането такава не съществува или са активни единствено насрещни пазарни поръчки, поръчката от тип “пазарна-към-лимитирана” се отхвърля от Платформата.

##### В зависимост от условията за изпълнение по време на непрекъснатата търговия, поръчките могат да бъдат от типа:

##### “веднага или никога”, които се изпълняват незабавно и във възможно най-пълен обем. Неизпълнената част от поръчката се отменя от Платформата;

##### “изпълни или отмени”, които се изпълняват незабавно и в пълен обем, а ако това е невъзможно, се отменят от Платформата;

3. “въведи или отмени”, които остават активни в Платформата, само ако не са незабавно изпълними, като в противен случай се отхвърлят от Платформата.

##### В зависимост от валидността си поръчките биват:

##### валидни до отмяна - поръчки, които се пренасят от една търговска сесия към следващата, докато не бъдат отменени, но за не по-дълъг период от 360 (триста и шестдесет) календарни дни;

##### валидни за деня - поръчки, валидни само за една сесия, които след нейния край се отменят от Платформата;

1. валидни до дата – поръчки, неизпълнената част на които се пренася от една търговска сесия съм следваща, докато не настъпи предварително посочен ден, но за не по-дълъг период от 360 (триста и шестдесет)календарни дни.
   1. В зависимост от фазата на търговската сесия, за която са предназначени, поръчките биват валидни:
2. Само за откриващ аукцион;
3. Само за закриващ аукцион;
4. Само за междинни аукциони;
5. Само за аукциони, независимо от вида им;
6. За цялата търговска сесия.
7. **(1)** На пазар BEAM се допуска въвеждането на стоп-поръчки, чието изпълнение става възможно при достигане на предварително определена цена (стоп цена).
   1. Стоп-поръчките биват:
8. пазарни стоп-поръчки, които автоматично се въвеждат в Платформата като пазарни поръчки, когато текущата пазарна цена достигне или надхвърли при стоп поръчки “купува” заложената стоп цена, респективно достигне или спадне под нея при стоп поръчки “продава”;
9. лимитирани стоп-поръчки, които автоматично се въвеждат в Платформата като лимитирани поръчки, когато текущата пазарна цена достигне или надхвърли при стоп поръчки “купува” заложената стоп цена, респективно достигне или спадне под нея при стоп поръчки “продава”.
10. **(1)** На пазар BEAM се допуска въвеждането на “айсберг” поръчки - лимитирани поръчки с валидност съгласно чл. 8, ал. 3, които се характеризират с общ обем и с върхов (пиков) обем и при които във всеки един момент в Платформата е видима само остатъчната част от върховия обем.
    1. Общият обем на “айсберг” поръчката е винаги стандартна партида, като минималната стойност на поръчката при въвеждането ѝ или последваща модификация не може да бъде по-малка от левовата равностойност на 10 000 (десет хиляди) евро.
    2. Общият обем на „айсберг” поръчката за облигации е със минимална стойност 100 000 (сто хиляди) евро или левовата им равностойност, а върховият обем е с минимална стойност 10 000 (десет хиляди) евро или левовата им равностойност.
    3. За облигации, които следват амортизационен план на главницата, не се разрешават „айсберг” поръчки.
    4. „Айсберг” поръчка, която не отговаря на изискванията за минимална стойност съгласно ал. 2 и 3, се отхвърля от Системата.
    5. Върховият обем е минимум 5 (пет) на сто от общия обем на “айсберг” поръчката.
    6. След изпълняване на остатъчната част от върховия обем, Платформата въвежда поръчка със същата цена и нов върхов обем до изчерпване на общия обем.
    7. Последната въведена поръчка в Платформата е с обем, равен на остатъчния общ обем на “айсберг” поръчката.
    8. “Айсберг” поръчките не се обозначават по специален начин в Платформата.
    9. По време на аукциони, “айсберг” поръчките участват с пълния си обем.
    10. За “айсберг” поръчките не могат да се определят допълнителни условия за изпълнение и ограничения за търгуване.

Раздел Трети

ПРИОРИТЕТИ НА ПОРЪЧКИТЕ

1. **(1)** При въвеждане на поръчка в Платформата, на нея служебно се присвоява приоритет и уникален номер. Приоритетите на въведените поръчки са както следва:
2. първи приоритет - цена;
3. втори приоритет - време на въвеждане, при еднакви цени на съответните поръчки.
   1. Приоритетът “цена” означава предимство на:
4. поръчките за покупка, съдържащи по-висока цена спрямо тези с по-ниска, съответно поръчките за продажба, съдържащи по-ниска цена спрямо тези с по-висока;
5. пазарните поръчки пред лимитираните.
   1. Приоритетът “време на въвеждане” означава предимство на по-рано въведените поръчки, ако те имат еднакви цени.
   2. За пазарните поръчки важи единствено приоритетът “време на въвеждане”.
   3. При промяна на параметрите на съществуваща поръчка от страна на посредника в пазар BEAM в Платформата се актуализира и времето й на въвеждане, ако новите параметри на поръчката влияят по негативен начин на изпълнението и приоритетите на останалите активни поръчки.
   4. Поръчка се изтрива от Платформата след:
6. Отмяната й от страна на посредника в пазар BEAM; или
7. Служебната й отмяна от страна на Платформата вследствие на изтичането на валидността й; или
8. Служебната й отмяна от Борсата вследствие на изрично писмено искане от страна на участника в пазар BEAM, който я е въвел; или
9. Пълното й изпълнение вследствие на сключване на сделка с нея.
   1. Нововъведеният върхов обем на айсберг-поръчка има същия приоритет “цена”, както предходния върхов обем.

Раздел Четвърти

ПАРАМЕТРИ НА ПОРЪЧКИТЕ

1. **(1)** Всяка поръчка съдържа задължително:
2. уникален номер, присвояван от Платформата;
3. точно време на въвеждане;
4. код на емисията от финансови инструменти;
5. идентификация купува/продава;
6. основен вид на поръчката;
7. ценови условия;
8. общ обем на поръчката, а в случаите на “айсберг” поръчки – и върхов обем;
9. стоп цена, в случаите на стоп-поръчки
10. идентификационен код на участника и посредника или алгоритъм в пазар BEAM, който я е въвел;
11. условия за изпълнение;
12. условия за валидност;
13. идентификация на фазата на търговската сесия, за която са предназначени;
14. отбелязване дали поръчката е за собствена или за чужда сметка.
15. идентификационен код на клиента, в случай че поръчката е за сметка на клиент;
16. идентификационен код на лицето или алгоритъм, отговорни за инвестиционното решение, в случай че то е взето в рамките на борсовия член;
17. съответните приложими данни, съгласно чл. 2, пар. 1 от Делегиран регламент (ЕС) 2017/580.

## В Платформата може да не са видими всички от параметрите по ал. 1.

## По време на интервалите преди и след края на търговската сесия, в които е допустимо въвеждането на поръчки, посредниците разполагат с информация единствено за въведените от тях поръчки.

1. **(1)** За всички финансови инструменти минималният обем на поръчката за всеки от тях се установява поотделно при допускането им. Борсата информира участниците в търговията за всяка промяна, като обявява датата, от която новите минимални стойности влизат в сила.
   1. По време на непрекъснатата търговия се допуска въвеждането само на поръчки със стандартни партиди.
   2. В аукционите участват поръчки с всякакви обеми.
   3. Лимитирани поръчки с нестандартни партиди, получени от членовете от различни клиенти, могат да бъдат комбинирани в стандартни само при условията на чл. 37 от Наредба № 38.
2. (1) Поръчките и котировките за покупка и продажба на акции и депозитарни разписки се въвеждат с минимална стъпка на котиране, определена съгласно Делегиран регламент (ЕС) 2017/588.
   1. Борсата оповестява на интернет страницата си списък на допуснатите до търговия финансови инструменти по ал. 1 със съответстващите им стъпки на котиране.
   2. В случай на промяна на минималната стъпка на котиране, наличните поръчки в Платформата за съответния инструмент се изтриват.
   3. За финансови инструменти извън посочените в ал. 1, поръчките и котировките за покупка и продажба се въвеждат с минимална стъпка на котиране с точност от три знака след десетичната запетая.
   4. Поръчките и котировките за покупка и продажба се въвеждат с минимална стъпка на котиране, указана в решението за допускане на емисията.
   5. Цената на поръчките за покупка и продажба на лихвоносни облигации се въвежда включвайки неамортизираната стойност на една пазарна партида, както и натрупаната лихва от датата на последното лихвено плащане до момента на приключване на сделка в резултат на изпълнението ѝ. При облигации с нулев купон цената на поръчките за покупка и продажба включват пропорционална част от дисконта, съгласно приложимата конвенция.
   6. Цената на поръчките по ал. 6 се въвежда като процент от номинала на една пазарна партида.

Раздел Пети

КОТИРОВКИ НА МАРКЕТ-МЕЙКЪРИ

1. **(1)** Платформата допуска и въвеждане на котировки от участници, регистрирани като маркет-мейкъри по реда на Правила за членство.
   1. Котировката представлява едновременно въвеждане в Платформата на обвързващи лимитирана поръчка за покупка и лимитирана поръчка за продажба, които са със сравним обем и в рамките на максималния спред, определен съгласно настоящите правила.
   2. Котировките/поръчките се считат за съпоставими по размер, когато размерите им не се различават с повече от 50 (петдесет) на сто една от друга, както към момента на въвеждането им, така и след всяко изпълнение.
   3. При въвеждането на котировки/поръчки маркет-мейкърът може да ги отбележи с индикатор за предоставяне на ликвидност.
   4. Котировката е с валидност само за деня.
   5. Всеки маркет-мейкър може да въвежда само една котировка за дадена емисия, по която се явява маркет-мейкър.

# 

Раздел Шести

СЪОТНОШЕНИЕ МЕЖДУ НЕИЗПЪЛНЕНИ ПОРЪЧКИ И СДЕЛКИ

1. **(1)** С решение на Съвета на Борсата се определя максималното съотношение между неизпълнените поръчки и сключените сделки (ОТR). OTR определя коефициента между въведените, модифицирани и изтрити поръчки и изпълнените сделки.
   1. Решението по ал. 1 се обявява на интернет страницата на Борсата.
   2. Борсата може да определи различни максимални стойности за съотношението по ал. 1 в зависимост от това дали участникът е маркет-мейкър по дадената емисия или не.
2. **(1)** Борсата изчислява съотношението между неизпълнените поръчки и сключени сделки за всеки участник след края на всяка търговска сесия по следните начини:
   * 1. Базиран на обема на въведените поръчки и изпълнените сделки по следната формула:



2. Базиран на броя на въведените поръчки и изпълнените сделки по следната формула:



**(2)** Изчисленията по ал. 1 се извършват за всеки участник и за всяка емисия поотделно.

**(3)** Борсата предоставя ежедневно на всеки участник индивидуален отчет за изчислените съотношения на база на обем и брой поръчки за всяка емисия.

Глава Трета

СДЕЛКИ НА ПАЗАР BEAM

Раздел Първи

СКЛЮЧВАНЕ НА СДЕЛКИ В РЕЗУЛТАТ НА АУКЦИОНИ

1. **(1)** Всеки един аукцион протича най-малкото през следните етапи в посочения ред:
2. Фаза на въвеждане на поръчки
3. Фаза на определяне на цената
   1. По време на фазата на въвеждане на поръчки посредниците могат да въвеждат нови поръчки, а също така да променят и отменят съществуващи.
   2. По време на фазата на въвеждане на поръчки, ако са налице насрещно изпълними такива, в Платформата се визуализира единствено информация за индикативната цена на аукциона, информация дали излишъкът на изпълнимите поръчки е от страна на търсенето или на предлагането, както и неговият обем.
   3. Индикативната цена на аукциона е цената, която би била постигната, ако се пристъпи незабавно към изпълнение на поръчките.
   4. Ако не са налице насрещно изпълними поръчки, то в Платформата се визуализира единствено информация за най-добрите цени “купува” и “продава”, както и за сумарните обеми на поръчките при тези цени.
4. Фазата на въвеждане на поръчки има продължителност, определена от Съвета, като след изтичането й се прекратява от Платформата на случаен принцип в рамките на интервал, също определен от Съвета.
5. **(1)** След приключване на фазата на въвеждане на поръчки стартира фазата на определяне на цената.
   1. Цената на аукциона е тази цена на лимитирана поръчка, при която е налице най-голям изпълним обем, респективно най-малък излишък, в зависимост от активните поръчки в Платформата в края на фазата на въвеждане на поръчки.
   2. Ако са налице две или повече лимитирани цени, при които изпълнимият обем е еднакъв, при определяне на цената на аукциона важат следните правила:
6. Цената на аукциона е равна на най-добрата цена "купува", ако излишъкът е от страната на предлагането;
7. Цената на аукциона е равна на най-добрата цена "продава", ако излишъкът е от страната на търсенето.
   1. Ако е налице излишък от страна на предлагането за една част от цените на лимитираните поръчки и излишък от страна на търсенето за друга част или ако не е налице излишък за всички цени на лимитирани поръчки, то:
8. Ако референтната цена е по-голяма или равна на най-високата лимитирана цена, при която е налице излишък от страна на търсенето, цената на аукциона е равна на тази лимитирана цена;
9. Ако референтната цена е по-малка или равна на най-ниската лимитирана цена, при която е налице излишък от страна на предлагането, цената на аукциона е равна на тази лимитирана цена;
10. Ако референтната цена е в диапазона между двете най-добри цени „купува” и „продава”, цената на аукциона е равна на референтната цена.
    1. Ако в края на фазата на въвеждане на поръчки са налице единствено насрещно изпълними пазарни поръчки, цената на аукциона е равна на референтната цена
    2. Ако в края на фазата на въвеждане на поръчки не са налице изпълними такива, Платформата не определя цена на аукциона и пристъпва към следващата фаза на сесията.
11. Ако в резултат на аукциона бъде определена цена, то Платформата пристъпва към изпълнение на насрещно изпълнимите поръчки по тази цена, като на всяка от страните по сделките се изпраща потвърждение за сключването
12. **(1)** След приключване на фазата на определяне на цената, всички пазарни и лимитирани поръчки, които не са били изпълнени или са били единствено частично изпълнени, се прехвърлят към следващата възможна фаза на търговия, като се отчетат съответните им ограничения.
    1. Ако не е формирана цена от аукциона, въведените през фазата на въвеждане поръчки от типа "пазарна към лимитирана" се изтриват служебно от Платформата.
    2. Ако е формирана цена на аукциона, частично изпълнените и неизпълнените поръчки от тип "пазарна към лимитирана" се въвеждат в Платформата като лимитирани поръчки с цена, равна на цената на аукциона. "Айсберг" поръчките се прехвърлят към фазата на непрекъсната търговия със съответните им оставащи върхови обеми.
    3. Поръчките тип „въведи или отмени” се изтриват при стартиране на аукцион. Въвежданите по време на аукцион поръчки тип „въведи или отмени” се отхвърлят от Платформата.
13. **(1)** Цената, постигната на закриващия аукцион, служи за цена на затваряне за съответната сесия.
    1. Ако на закриващия аукцион не е постигната цена, цената на затваряне за съответната сесия за дадения финансов инструменти е равна на референтната цена.
    2. Ако с дадения инструмент на съответната сесия няма сключени сделки, цената на затваряне е равна на цената на затваряне от предходната сесия.

Раздел Втори

СКЛЮЧВАНЕ НА СДЕЛКИ ПО ВРЕМЕ НА НЕПРЕКЪСНАТА ТЪРГОВИЯ

1. След приключване на откриващия аукцион или на междинния аукцион се пристъпва към фазата на непрекъсната търговия.
2. По отношение на поръчките, по време на непрекъсната търговия Платформата визуализира информация единствено за обемите им за всяка лимитирана цена с натрупване и за броя поръчки за всяка лимитирана цена.
3. **(1)** По време на непрекъснатата търговия всяка новопостъпила поръчка в Платформата незабавно се проверява за изпълнение срещу вече активните насрещни поръчки съобразно присвоените им приоритети.
   1. Освен според присвоените приоритети, определянето на цената сделка по време на непрекъсната търговия се извършва съгласно следните правила:
4. Ако към момента на въвеждане на пазарна поръчка са активни само насрещни пазарни поръчки, то тя се изпълнява на референтната цена;
5. Ако към момента на въвеждане на пазарна поръчка, поръчка тип "пазарна към лимитирана" или лимитирана поръчка са активни само насрещни лимитирани поръчки, то цената на сключената сделка е равна на най-високата цена "купува" в случаите на въвеждана поръчка за продажба, съответно най-ниската цена "продава" в случаите на въвеждане на поръчка за покупка.
6. Ако към момента на въвеждане на поръчка от тип "пазарна към лимитирана" са активни само пазарни поръчки или пазарни и лимитирани поръчки, или в Платформата няма активни насрещни поръчки, поръчката тип "пазарна към лимитирана" се отхвърля от Платформата;
7. Ако към момента на въвеждане на пазарна поръчка са активни пазарни и лимитирани насрещни поръчки, то тя се удовлетворява срещу пазарните поръчки по приоритет цена/време, на референтната или на най-висока лимитирана цена, когато са налице активни пазарни поръчки "купува" и съответно на референтната или на най-ниска лимитирана цена, когато са налице активни пазарни поръчки "продава".
8. Ако към момента на въвеждане на лимитирана поръчка са активни насрещни пазарни поръчки, то тя се удовлетворява срещу пазарните поръчки на референтната цена, а ако това нарушава приоритетите на изпълнение - на цената на самата лимитирана поръчка.
9. Ако към момента на въвеждане на лимитирана поръчка са активни насрещни пазарни и лимитирани поръчки, то тя се удовлетворява срещу пазарните поръчки по приоритет цена/време, на референтната цена, а ако това нарушава приоритетите на изпълнение - на цената на най-високата цена "купува", в случаите на въвеждана поръчка за продажба, съответно на най-ниската цена "продава" в случаите на въвеждане на поръчка за покупка.
   1. Освен в случаите по ал. 2, т. 3, активните пазарни поръчки се изпълняват незабавно срещу следващата въведена насрещна поръчка. В този случай в сила са следните принципи:
10. Пазарните поръчки получават референтната цена като "виртуална" цена. На тази база те се изпълняват на референтната цена, ако това не нарушава приоритетите на изпълнение.
11. Ако поръчките не могат да бъдат изпълнени по референтната цена, те се изпълняват по приоритетите на изпълнение на цена, по-висока от нея, в случаите на неизпълнени пазарни поръчки за покупка и или по-ниска от нея при неизпълнени пазарни поръчки за продажба. Цената на изпълнение е равна или на цената на вече активна лимитирана поръчка в Платформата или на цената на нововъведената в Платформата лимитирана поръчка в зависимост от присвоените приоритети за изпълнение.
    1. Ако към момента на въвеждане на поръчка не е налице активна в Платформата насрещна поръчка, цена не се определя и до сключване на сделка не се достига.
    2. Частично изпълнените поръчки от типа “пазарна към лимитирана” се въвеждат в Платформата като лимитирани поръчки с цена, равна на цената на сключената с тях сделка и обем, равен на остатъчния им обем след сключването на сделката.
    3. Ако след въвеждането на лимитирана поръчка се окаже, че в Платформата най-добрата цена купува е по-ниска от най-добрата цена продава, цена не се определя и до сключване на сделка не се достига.
    4. Незабавно след сключване на сделка в резултат на насрещно изпълними поръчки, на всяка от страните по сделките се изпраща потвърждение за сключването.

Раздел Трети

ОСОБЕНИ ИЗИСКВАНИЯ КЪМ ДЕЙНОСТТА НА МАРКЕТ-МЕЙКЪРИТЕ

1. Маркет-мейкърите са длъжни да поддържат котировки през 50 (петдесет) на сто от времето на непрекъсната търговия, без откриващите и закриващи аукциони и прекъсванията за нестабилност.
2. **(1)** Задължението на маркет-мейкърите за поддържане на котировки съгласно предходния член не се прилага при следните извънредни обстоятелства:

Ситуация на изключителна ценова нестабилност, водеща до задействане на прекъсвания за нестабилност на повече от 50 (петдесет) на сто от финансовите инструменти, за които има регистрирани маркет-мейкъри по реда на Правилата за членство;

При настъпване на някое от обстоятелствата, посочени в чл. 58, ал. 1 от настоящите правила;

1. При настъпване на някое от обстоятелствата, посочени в чл. 3, б. „г“ от Делегиран Регламент (ЕС) 2017/578.

**(2)** Борсата незабавно оповестява на интернет страницата си настъпването на извънредните обстоятелства по ал. 1, т. 1 и 2, както и възобновяването на обичайното търгуване след отпадането им.

**(3)** При извънредни обстоятелства по ал. 1, т. 3 маркет-мейкърът уведомява писмено Борсата за отпадането на задължението му за поддържане на котировки за този търговски ден.

1. Маркет-мейкърите имат право да актуализират цената и обема на котировките си във всеки един момент на търговската сесия, както и във времевите интервали преди началото й и след нейния край, през които се допуска въвеждане на поръчки.

## (1) Всеки участник в пазар BEAM има право да въвежда електронни заявки до всички маркет-мейкъри, които са регистрирани като такива за дадена емисия, с искания за котировки.

* 1. В исканията се посочва дали съответният участник в пазар BEAM желае да закупи или да продаде финансови инструменти от съответната емисия, както и в какъв обем.
  2. Информация за изпратеното искане се изпраща посредством Платформата до всички участници без да се оповестяват конкретни параметри.
  3. Само маркет-мейкърът на съответната емисия има информация относно участника в пазар BEAM, изпратил искането за котировка.
  4. Всеки маркет-мейкър е длъжен да отговори на искането в рамките на 2 (две) минути, като въведе котировка, независимо дали има задължение да поддържа котировка към момента на въвеждането на искането.
  5. Маркет-мейкърът поддържа активна в Платформата въведената в резултат на искането котировка с непроменени параметри най-малко 1 (една) минута.

## (1) Максималният размер на спреда на котировките на маркет-мейкър се определя с решението за допускане на всеки инструмент поотделно.

## Спредът се изчислява по следната формула:



където “А” е цената на поръчката “продава”, а “В” е цената на поръчката “купува”.

## (1) Борсата извършва проверка на ежедневна и месечна база доколко съответните маркет-мейкъри са изпълнявали задълженията си по този раздел и им предоставя ежемесечни отчети.

* 1. За достъп до стимулите при неблагоприятни пазарни условия маркет-мейкърите изпълняват допълнителните изисквания в Раздел Четвърти на настоящата глава.

Раздел Четвърти

ОСОБЕНИ ИЗИСКВАНИЯ КЪМ ДЕЙНОСТТА НА МАРКЕТ-МЕЙКЪРИТЕ НА ЛИКВИДНИ ИНСТРУМЕНТИ ПРИ НЕБЛАГОПРИЯТНИ ПАЗАРНИ УСЛОВИЯ

## (1) За финансовите инструменти, за които има ликвидни пазари съгласно определението на чл. 1, ал. 1 от Делегиран регламент (ЕС) 2017/567, Борсата определя особени изисквания за котиране при неблагоприятни пазарни условия.

* 1. Неблагоприятните пазарни условия се определят при възобновяване на търговията след разширено прекъсване за нестабилност, след което са налице значителни промени в цената и стойността на финансов инструмент по ал. 1.
  2. След възобновяване на търговията Платформата автоматично проверява дали стойността на изпълнените поръчки в резултат на разширеното прекъсване за нестабилност надвишава средната стойност от предходната година, умножена по 2 (две).

## Неблагоприятните пазарни условия продължават 60 (шестдесет) минути и могат да бъдат продължени с още 60 (шестдесет) минути, в случай че значителни краткосрочни промени в цената и стойността се идентифицират отново.

## (1) При неблагоприятни пазарни условия маркет-мейкърите изпълняват следните изисквания:

Поддържат котировки през 50 (петдесет) на сто от времето на неблагоприятни пазарни условия;

Максималният размер на спреда на котировките не може да бъде по-голям двойния размер на спреда, определен с решението за допускане.

* + - 1. Изискванията на чл. 15 и Раздел Трети на настоящата глава се прилагат съответно.

Раздел Пети

СПЕЦИФИЧНИ УСЛОВИЯ ЗА ПРОВЕЖДАНЕ НА АУКЦИОНИ ЗА ПЪРВИЧНО ПУБЛИЧНО ПРЕДЛАГАНЕ НА ПАЗАР BEAM

## (1) Първично публично предлагане на пазар BEAM се извършва посредством допускане на емисията, която се предлага за записване от упълномощен от емитента участник в пазар BEAM.

## Първично публично предлагане на пазар BEAM се осъществява посредством организирането на един аукцион по Раздел Първи със следните особености:

## Посредниците в пазар BEAM получават информация от Платформата единствено за въведените от тях поръчки;

1. Поръчката за продажба се въвежда служебно от Борсата въз основа на подаденото заявление за допускане на емисията;
2. Емитентът или упълномощен участник в пазар BEAM могат да определят ценови диапазон, в рамките на който ще бъде определена цената на аукциона;
   1. Определянето на ценови диапазон, в рамките на който ще бъде определена цената на аукциона, не изключва въвеждането на поръчки с цени извън него.
   2. След приключване на фазата на въвеждане на поръчки се пристъпва към фазата за определяне на цената на аукциона.
   3. След определяне на цената на аукциона, търговията със съответната емисия се спира до момента на допускането й до пазар BEAM.
3. Времетраенето на аукциона за първично публично предлагане и времевият график за провеждането му се определят с решение на Комитета по управление.
4. За сделките с финансови инструменти, предмет на първично публично предлагане, разпоредбите на Глава Четвърта не се прилагат.

Раздел Шести

**ПРАВИЛА ЗА ТЪРГОВИЯ НА ПРАВА**

## Ако при увеличение на капитала на дружество, допуснато до търговия на пазар BEAM се издават права, в срока за търговия на правата се прилагат разпоредбите на Раздел Първи и Втори.

## Сроковете и условията за търговия на правата се определят с решението за допускане съобразно заявеното в документа за допускане.

## За сделките с права от увеличенията на капитала на емисиите акции, допуснати до търговия на пазар BEAM, сключени на пазар BEAM, разпоредбите на Глава Четвърта не се прилагат.

Раздел Седми

ПРЕКЪСВАНИЯ ЗА НЕСТАБИЛНОСТ И ЗА ИЗПЪЛНЕНИЕ НА ПАЗАРНИ ПОРЪЧКИ

## (1) Ако по време на непрекъснатата търговия след въвеждане на изпълнима поръчка в Платформата потенциалната цена на съответната сделка попада извън предварително определен статичен диапазон спрямо последната цена, постигната в резултат на аукцион, а ако няма такава – спрямо цената на затваряне от предходния ден, се инициира прекъсване за нестабилност.

## Ако по време на непрекъснатата търговия след въвеждане на изпълнима поръчка в Платформата потенциалната цена на съответната сделка попада извън предварително определен динамичен диапазон спрямо референтната цена, се инициира прекъсване за нестабилност.

## С прекъсването за нестабилност се променя формата на търговия от непрекъсната в аукцион.

## Посредниците в пазар BEAM се уведомяват за прекъсванията за нестабилност по време на непрекъснатата търговия посредством Платформата.

## Фазата на въвеждане на поръчки има минимална продължителност от 2 (две) минути.

## По време на прекъсванията за нестабилност по време на непрекъснатата търговия в сила са правилата за организирането на аукциони по Раздел Първи.

## (1) Ако по време на аукцион в края на фазата на въвеждане на поръчки потенциалната цена на аукциона попада извън предварително определени статичен диапазон спрямо последната цена на аукцион и динамичен диапазон спрямо референтната цена, се инициира прекъсване за нестабилност.

## Прекъсването за нестабилност по време на аукцион се изразява в удължаване на фазата за въвеждане на поръчки с 2 (две) минути.

## Посредниците в пазар BEAM се уведомяват за прекъсванията за нестабилност по време на аукцион посредством Платформата.

## Платформата автоматично пристъпва към фазата на определяне на цената след изтичане на удължаването, ако са налице насрещно изпълними поръчки и ако потенциалната цена на аукциона попада в разширени диапазони, определени спрямо стойностите по ал.1.

## Разширените диапазони по предходната алинея са два пъти и половина по-големи спрямо тези по ал. 1.

* 1. Ако след изтичането на удължаването потенциалната цена на изпълнение попада извън разширените ценови диапазони, към фазата на определяне на цената се пристъпва след ръчна намеса от страна на Борсата.
  2. Ако потенциалната цена на изпълнение попада извън разширените ценови диапазони и прекъсването не е приключило към началния момент на закриващия или междинния аукцион, то към него се пристъпва след приключване на прекъсването по реда на ал. 6, като времетраенето му остава без промяна.

## Ако след края на удължената фаза на определяне на цената в Платформата няма активни насрещно изпълними поръчки, се пристъпва към следващата фаза на търговската сесия, респективно се отбелязва нейния край.

## (1) Динамичният и статичният ценови диапазон се определят с решението за допускане на всеки инструмент поотделно.

**(2)** В извънредни ситуации, породени от събития или обстоятелства със съществено значение за международните финансови пазари и имащи отношение към МСТ, с решение на Изпълнителния директор, а в негово отсъствие – от Директора Търговия, в рамките на максимум една търговска сесия диапазоните по предходната алинея могат да бъдат допълнително разширени с 30 (тридесет) на сто. За всеки такъв случай участниците биват уведомени посредством Платформата.

## По време на прекъсванията за нестабилност важат правилата за протичане на аукцион по Раздел Първи.

## (1) Ако по време на аукцион в края на фазата на въвеждане на поръчки в Платформата са активни, но не са изпълними пазарни поръчки или поръчки от типа пазарна-към-лимитирана, се инициира прекъсване за изпълнението им.

## Прекъсването за изпълнение на пазарни поръчки може да бъде инициирано само веднъж за даден аукцион.

## Прекъсването за изпълнение на пазарни поръчки се изразява в удължаване на фазата за въвеждане на поръчки с 2 (две) минути.

## Независимо от ал. 3, прекъсването за нестабилност по време на аукцион се прекратява незабавно след като всички пазарни поръчки, респективно всички поръчки от типа пазарна-към-лимитирана, станат изпълними.

## Посредниците на пазар BEAM се уведомяват за прекъсванията за изпълнение на пазарни поръчки посредством Платформата.

* 1. По време на прекъсването за изпълнение на пазарни поръчки важат правилата за протичане на аукцион по Раздел Първи.

## Раздел Осми

## ПРЕДВАРИТЕЛЕН КОНТРОЛ ЗА ПРИЕМЛИВОСТ НА ЦЕНИТЕ

## (1) Ако при въвеждане на поръчка или модифициране на съществуваща поръчка в Платформата, лимитираната цена е извън определените по чл. 42, ал. 1 диапазони, поръчката се блокира от Платформата със съобщение, че цената не издържа проверката за приемливост на цената.

* 1. Посредникът следва да провери лимитираната цена и при необходимост да промени данните на поръчката.
  2. В случай, че лимитираната цена е коректно въведена, посредникът има възможност да потвърди поръчката чрез повторното ѝ въвеждане.

Раздел Девети

КОРПОРАТИВНИ СЪБИТИЯ

## (1) Активните поръчки на пазар BEAM за даден финансов инструмент се изтриват преди началото на първата търговска сесия след деня на настъпване на корпоративно събитие като увеличение на капитала, изплащане на дивиденти и други.

Раздел Десети

КОРЕКЦИИ НА СДЕЛКИ, СКЛЮЧЕНИ НА ПАЗАР BEAM

## Участниците на пазар BEAM са длъжни да проверяват дали получената информация за резултатите от търговската сесия съдържа грешки и несъответствия, съобразно техните дневници, веднага след сключване на сделка от Платформата.

## (1) Корекции на параметри на сделки се допускат, ако съответната промяна няма отношение към насрещната страна по сделката, включително и при кръстосани сделки.

## При наличието на грешки при сключването на сделки, посредниците заявяват извършването на корекция до 15:30 ч. в деня, следващ деня на сключване на сделката, подавайки заявление за корекция по образец.

* 1. Борсата може да изиска предоставянето на допълнителни сведения и документи, удостоверяващи допускането на грешката.
  2. Борсата извършва заявената корекция и уведомява съответната депозитарна или клирингова институция за това. Уведомлението съдържа най-малко:

1. номер на сделката;
2. код на дружеството;
3. код на брокера продавач;
4. код на брокера купувач;
5. брой финансови инструменти;
6. единична цена;
7. за чия сметка е извършена операцията продава;
8. за чия сметка е извършена операцията купува;
9. описание на извършената корекция.

Раздел Единадесети

ОТМЯНА НА СДЕЛКИ, СКЛЮЧЕНИ НА ПАЗАР BEAM ПО ИНИЦИАТИВА НА УЧАСТНИК

## В случаите на допусната грешка при въвеждане на поръчка, довела до сключването на една или повече сделки, задължението на участниците по Глава Четвърта може да се нетира единствено след сключването на обратна сделка за същото количество със същата насрещна страна по реда на Глава Пета, но само ако правилата на депозитарната или клирингова институция го позволяват.

## (1) Извън случаите по предходния член, сделки, сключени в резултат на неоспорими грешки на посредниците при въвеждането на поръчките в Платформата, посредством които те са сключени, могат да бъдат отменени с решение на Изпълнителния директор, а в негово отсъствие – от Директора Търговия.

## За отмяна на сделки съответният участник в пазар BEAM, допуснал грешката подава молба - заявление по образец в Борсата най-късно до края на времевия интервал, следващ края на търговската сесия, през който е допустимо въвеждането на поръчки на деня, в който е сключена сделката, към което се прилагат:

1. документ, удостоверяващ съгласието на насрещната страна по сделката за отмяната й;
2. декларация за липсата на подадена поръчка с параметри, равни на параметрите на погрешно въведената поръчка;
3. обяснение относно причините и обстоятелствата, довели до въвеждане на поръчката с погрешни параметри;
4. безусловно съгласие участникът в пазар BEAM да поеме в пълен размер всички претенции, които могат да възникнат срещу Борсата във връзка с отмяната на сделката;
5. декларация по образец от заявителя и от насрещната страна по сделката, че са наясно и приемат условията и сроковете на процедурата по отмяна на сделки, включително и че сделката може да не бъде отменена;
6. копие на подадената клиентска поръчка, която впоследствие е въведена с погрешни параметри от посредника в пазар BEAM.
   1. Борсата незабавно оповестява наличието на подадено заявление към останалите участници посредством Платформата и/или в своята интернет страница

## (1) Изпълнителният директор, респективно Директорът Търговия, се произнася по молбата-заявление за отмяна с решение до края на деня на получаването й.

## Борсата уведомява участниците, страни по сделката, в писмена форма за решението по ал. 1 в деня на постановяването му, като писменото уведомление може да бъде изпратено на адресатите-учасници и чрез факс или друг електронен способ. Решението е окончателно и влиза в сила от момента на постановяването му.

## Отмяната на сделка води до отпадане на задължението на участниците, страни по нея, по Глава Четвърта.

## Отмяната на сделка, сключена в нарушение на тези Правила, не води до отпадане на основанието за налагане на санкция.

## С постановяването на решението, с което се уважава искането за отмяна на сделка, става дължима съответната такса съгласно Тарифата за таксите, събирани от Борсата.

Раздел Дванадесети

ОТМЯНА НА СДЕЛКИ, СКЛЮЧЕНИ НА ПАЗАР BEAM ПРИ НЕНАДЛЕЖНА ТЪРГОВИЯ

## (1) Сключени сделки в резултат на неизправност на механизмите за управление на прекъсванията за нестабилност или на оперативните функции на Платформата могат да бъдат отменени с решение на Съвета.

* 1. Сключени сделки при условията на ал. 1 се докладват от Директора Търговия до Съвета най-късно до 13:00 (тринадесет) часа на следващия работен ден.
  2. В доклада се описват условията и причините, довели до сключването на сделките.
  3. Съветът се произнася по доклада с решение най-късно до края на деня на получаването му.
  4. Борсата уведомява участниците, страни по сделката, в писмена форма за решението по ал. 1 в деня на постановяването му, като писменото уведомление може да бъде изпратено на адресатите и чрез факс или друг електронен способ. Решението е окончателно и влиза в сила от момента на постановяването му.

## С постановяването на решението за отмяна на сделка при условията на ал. 1, отпада задължението на участниците, страни по нея, по Глава Четвърта от тези правила и по Глава Втора от Тарифата за таксите на пазар BEAM.

Раздел Тринадесети

СПИРАНЕ НА ТЪРГОВИЯТА С ЕДНА ИЛИ ПОВЕЧЕ ЕМИСИИ

1. **(1)** Органът, взел решенето за допускане, има право да вземе решение за спиране на търговията с допуснати до търговия емисии финансови инструменти, освен ако спирането може да увреди съществено интересите на инвеститорите или нормалното функциониране на пазара съгласно чл. 80 от Делегиран регламент 2017/565, в следните случаи:
2. при настъпване на събитие, свързано със съответните инструменти или техния емитент, което може да окаже влияние върху цената им;
3. при временно спиране на търговията с финансови инструменти, допуснати на Пазар BEAM на един или повече от регулираните пазари, до които са били допуснати;
4. при съмнение за пазарни злоупотреби;
5. при нарушаване на изискванията за разкриване на вътрешна информация по реда на правилата за надзор на търговията;
6. при търгово предложение, касаещо съответния финансов инструмент;
7. при съществена промяна в цената на финансовия инструмент на пазар BEAM или на свързан с него пазар за кратък период от време.
8. при подаване на заявление към ЦД за вписване на промяна в номиналната стойност на финансовите инструменти;
9. при откриване на производство по преобразуване на дружество, чиито акции са допуснати до търговия на пазар BEAM;
10. когато дружеството, чиито финансови инструменти са допуснати до търговия на пазар BEAM, не е заплатило годишната такса за поддържане на регистрацията или таксата за допускане до търговия на нова емисия от същия клас, който вече е допуснат до търговия, в опредените в Тарифата за таксите на пазар BEAM срокове.
    1. Изпълнителният директор може да вземе решение за спиране на търговията за срок до 3 (три) работни дни. Решение за спиране на търговията в рамките на 1 (един) работен ден може да вземе и Директорът Търговия.
    2. Борсата уведомява незабавно КФН за решението за спиране.
    3. Ако след изтичане на срока на спирането основанието за вземане на съответното решение не е отпаднало, то органът, взел решението може да вземе повторно такова, с което да удължи срока. Ал. 1 и 2 се прилагат съответно.
    4. След отпадане на основанието за спиране, търговията се възстановява по решение на органа, взел решението за спиране, освен ако от него не следва друго.
    5. Борсата оповестява решенията за спиране и за възстановяване на търговията.

Раздел Четиринадесети

ВРЕМЕННО ПРЕКРАТЯВАНЕ НА СКЛЮЧВАНЕТО НА СДЕЛКИ

1. **(1)** Съветът има право да вземе решение за временно прекратяване въвеждането на поръчки и сключването на сделки на пазар BEAM, в случаите когато е налице:
2. авария в Платформата;
3. авария в цялостното оборудване, използвано на Борсата във връзка с осъществяването на търговията или забавяне/прекъсване във функционирането на Платформата;
4. киберсаботаж или авария в националните телекомуникационни или технически мрежи, включително при загуба на свързаност с Платформата на повече от 50 (петдесет) на сто от участниците, правещи невъзможен достъпа до Платформата;
5. при извънредни ситуации, които застрашават нормалното сключване на сделки на пазар BEAM или при опасност от настъпване на такива ситуации;
6. недостатъчен капацитет на Платформата да обработва постъпващите поръчки;
7. невъзможност за поддържане на справедливо, правилно и прозрачно сключване на сделките;
8. множество погрешни нареждания или сделки;
9. големи национални и международни кризи, включително война, стачки, бунтове, военно положение, синдикални действия или природни бедствия, както и при други подобни събития, които могат да застрашат или да направят невъзможно сключването на сделки на пазар BEAM.
   1. Борсата уведомява незабавно КФН за решението по предходната алинея.
   2. Приключването на сключените до момента на вземане на решението сделки може да бъде отложено.
   3. Изпълнителният директор може да вземе решението по ал. 1 за срок до 1 (един) работен ден. Ал. 2 се прилага съответно.

Глава Четвърта

ПРИКЛЮЧВАНЕ НА СДЕЛКИ, СКЛЮЧЕНИ НА ПАЗАР BEAM

Раздел Първи

ОБЩИ ПОЛОЖЕНИЯ

1. **(1)** Начинът за приключване на сделки, сключени на пазар BEAM, се определя като “доставка срещу плащане”. Прехвърлянето на финансовите инструменти и насрещното плащане се извършват едновременно и взаимосвързано.
   1. Едновременно прехвърляне на финансови инструменти и насрещно плащане означава, че сметката за финансови инструменти на купувача и сметката за пари на продавача се заверяват в един ден.
   2. Взаимосвързано прехвърляне на финансови инструменти и насрещно плащане означава, че извършването на плащане без насрещно прехвърляне на финансови инструменти или обратното е невъзможно.
   3. Участниците в пазар BEAM осигуряват спазването на принципа на “доставка срещу плащане” за всички сделки, сключени на пазар BEAM, включително и при кръстосани сделки. За целта, участниците са длъжни да изискват от всеки свой клиент-купувач да осигури при тях съответните парични средства, необходими за приключването на всяка своя сделка, както и всеки клиент-продавач да осигури съответните финансови инструменти, предмет на сключена сделка.
   4. Ал. 4 не се прилага в случаите, когато финансовите инструменти, респективно паричните средства на клиентите им, се съхраняват от друго лице, вземащо участие в процеса на приключване на сделките. В този случай спазването на принципа се осигурява от съответното лице.
2. Всяка сделка, сключена на пазар BEAM, се счита за приключена след извършване на прехвърлянето на финансовите инструменти и насрещното плащане от страните по сделката.
3. **(1)** Действията по приключване на сделката започват веднага след регистрирането на сделката на пазар BEAM или след края на търговската сесия, в зависимост от начина на провеждане на търговията и завършват с регистриране на приключена сделка.
   1. Продължителността на действията по приключване на сделки във всяка депозитарна или клирингова институция, се определя съгласно възприетите от нея правила за приключване на сделките.
4. Във връзка с приключването на сделки, сключени на пазар BEAM, всеки участник е длъжен:
5. да приключи сключените за собствена сметка и за сметка на клиенти сделки по определения ред и в срока по чл.61;
6. да открие и поддържа сметки в търговска банка или в клирингова институция за извършване на плащанията по сделки с финансови инструменти;
7. да открие и поддържа сметка в посочена от Борсата търговска банка за извършване на плащания по задължения към Борсата;
8. да открие и поддържа сметки за държане и прехвърляне на финансови инструменти в съответната депозитарна институция.

Раздел Втори

ОТЧЕТ ЗА СДЕЛКИ

## (1) След приключване на всяка търговска сесия, Борсата изпраща отчет за сключените за деня сделки на брутна база до съответната депозитарна и/или клирингова институция, който служи като нареждане за прехвърляне на финансовите инструменти и за плащане по сделките. Отчетът съдържа информация най-малко за:

## код на сделката;

## страните по сделката;

## код на финансовите инструменти;

## брой пазарни партиди, предмет на сделката;

## размер на пазарната партида;

## валута, в която е изразена цената на сделката;

## валутния курс, по който се извършва приключването на сделката;

## информация дали сделката е за сметка на съответния участник или за сметка на негов клиент;

## левовата равностойност на сделката.

## Сделките, за които е подадено заявление за отмяна, се включват в отчета след постановяване на решение, с което се отхвърля искането за отмяна.

## (1) След приключването на всяка търговска сесия Борсата предоставя на всеки участник в пазар BEAM отчет за сключените от него сделки за съответната сесия по електронен път.

## Отчетът съдържа най-малкото следната информация:

## код на сделката;

## страните по сделката;

1. LEI-кодовете на страните по сделката

## код на финансовите инструменти;

## брой пазарни партиди, предмет на сделката;

## размер на пазарната партида;

## валута, в която е изразена цената на сделката;

## валутния курс, по който се извършва приключването на сделката;

## информация дали сделката е за сметка на съответния участник или за сметка на негов клиент;

1. Идентификационен код на клиента, в случай че поръчката е за сметка на клиент;
2. Идентификационен код на лицето или алгоритъм, отговорни за инвестиционното решение, в случай че то е взето в рамките на борсовия член;

## информация дали за съответната сделка е заявена отмяна;

## левовата равностойност на сделката;

## наименование на емитента;

## такса, дължима към Борсата за съответната сделка;

## обща стойност на всички сделки;

* 1. Неприемането или неполучаването на отчета по ал. 1 по причини, независещи от Борсата, не освобождава участниците от задължението за приключване на сделките.
  2. Не се допускат несъответствия между информацията, предавана на участниците, и информацията, предавана на съответната депозитарна или клирингова институция.
  3. След приключването на всяка търговска сесия Борсата предоставя отчет за дължимите такси за търговия на база изпълнените поръчки на всеки участник в пазар BEAM за съответната сесия по електронен път.

1. Участниците в пазар BEAM са задължени да предоставят допълнителни данни пред депозитарната или клирингова институция, достатъчни за приключване на сделките, във форма, съдържание и срокове съгласно изискванията на правилата на съответните институции.
2. Право да разпространяват информацията, която се генерира от търговията, извършвана на пазар BEAM, включително отчетите по настоящия раздел, имат само лица, сключили договор с Борсата за извършване на тази дейност.

Раздел Трети

ПЛАЩАНИЯ ВЪВ ВРЪЗКА СЪС СДЕЛКИ, СКЛЮЧЕНИ НА ПАЗАР BEAM И ПРЕХВЪРЛЯНЕ НА ФИНАНСОВИ ИНСТРУМЕНТИ

1. **(1)** Плащанията по сделки с финансови инструменти, сключени на пазар BEAM и вписванията им по регистъра на съответната депозитарна или клирингова институция, се извършват по реда, определен в правилата им.
   1. Съветът може да определи и друга система или системи за клиринг и сетълмент освен ЦД при наличие на установени връзки и споразумения на тези системи с ЦД и при спазване на изискванията на ЗПФИ.
2. Всички сделки, сключени на пазар BEAM приключват във валутата, в която е изразена самата сделка, освен ако в правилата на съответната клирингова институция не е предвидено друго.
3. **(1)** Участниците в пазар BEAM са задължени да поддържат наличност по своите парични сметки за плащания по сделки с финансови инструменти, достатъчна, за да посрещне плащанията на брутна база по всички сделки, по които съответният участник в пазар BEAM е купувач.
   1. Участниците в пазар BEAM са задължени да поддържат наличност по своите сметки за финансови инструменти в депозитарната институция, която е достатъчна, за да посрещне задълженията за доставка на брутна база по всички сделки, по които съответният участник в пазар BEAM е продавач.
   2. Ал. 1 и 2 не се прилагат, ако правилата на съответната депозитарна или клирингова институция предвиждат друг ред.
   3. Частично плащане или частична доставка на финансови инструменти по сключена на пазар BEAM сделка не се допуска.
4. **(1)** Участниците в пазар BEAM са задължени да поддържат салдо по своите сметки за плащания по задължения към Борсата във връзка със сключените сделки, достатъчно, за да посрещне плащанията по тези задължения, определени за всеки търговски ден.
   1. Борсата определя размера на задълженията на участниците в пазар BEAM към нея за всеки търговски ден и задължава сметките им.
5. Забавянето в приключването на сделка, сключена на пазар BEAM, по вина на едната или на двете страни не води до нейната нищожност или унищожаемост.
6. **(1)** В случай, че в резултат от забавяне при приключването на сделка, сключена на пазар BEAM, по вина на участник в пазар BEAM, той или негов клиент получи разпределен от емитента дивидент или друго подобно плащане, на който иначе не би имал право, съответният участник е длъжен да възстанови полученото в пълен размер на изправната страна по сделката.
   1. В случай, че в резултат от забавяне при приключването на сделка, сключена на пазар BEAM, по вина на участник в пазар BEAM, той или негов клиент получи финансови инструменти, даващи право за участие в увеличение на капитала, на които иначе не би имал право, съответният участник в пазар BEAM е длъжен да възстанови финансовите инструменти, респективно акциите от увеличението на капитала в пълен размер на изправната страна по сделката незабавно след началната дата на търговия с тях.
   2. В случай, че не може да се установи чия е вината за забавата или тя е по вина и на двете страни, те уреждат взаимоотношенията помежду си по начин, който взаимно ги удовлетворява.
   3. Борсата не е страна във взаимоотношенията между участниците във връзка с разпоредбите на ал. 1-3.
7. При наличието на съответното споразумение, Борсата получава от депозитарната или клирингова институция потвърждение за регистриране на сделки, след което отбелязва тези сделки като приключени.
8. Всички действия по приключване на сделки се извършват съгласно времеви график, определен от съответната депозитарна или клирингова институция.
9. Участниците са задължени да предоставят допълнителни данни пред съответната депозитарна или клирингова институция, достатъчни за приключване на сделките, във форма, съдържание и срокове, определени в правилата на съответната институция.

**ДОПЪЛНИТЕЛНИ РАЗПОРЕДБИ**

**§ 1.** Употребените в тези Правила термини, които не са дефинирани, се разбират в смисъла, в който се използват в ЗППЦК, ЗПФИ, ЗПМПЗФИ и актовете по прилагането им, съответно в общото търговско законодателство и търговската практика.

**§ 2.** По смисъла на тези Правила:

1. “Референтна цена” е цената на последната сделка, сключена по време на непрекъсната търговия или на аукцион.
2. “Маркет-мейкър” е участник в пазар BEAM, осигуряващ ликвидност на една или повече емисии финансови инструменти, допуснати до търговия на пазар BEAM, чрез поддържането на котировки, с определени минимални параметри.
3. “Стандартна партида” е определеното количество финансови инструменти от дадена емисия, единствено кратни на което обеми могат да бъдат обект на борсова сделка.
4. “Нестандартна партида” е количество инструменти, което не е кратно на стандартната партида.
5. “Неоспорима грешка” е грешка на посредник в пазар BEAM при въвеждане на поръчка, довела до сключване на една или повече сделки, наличието на която грешка насрещната страна по сделката не оспорва.
6. “Кръстосана сделка” е сделка, по която участникът - купувач и участникът – продавач са едно и също лице.
7. “Минималната стъпка на котиране” е минималната промяна в цената на поръчките за покупка и продажба, допустима за съответния вид инструменти.
8. “Клиринг” са процедурите по определяне на вземанията и задълженията на всеки един от участниците и взаимното им прихващане във връзка със сключените сделки с финансови инструменти.
9. “Сетълмент” са процедурите по изпълнение на задълженията за прехвърлянето на пари и/или финансови инструменти във връзка със сделки и тяхното регистриране по сметка в депозитарна институция.
10. “Депозитарна институция” е ЦД или друг депозитар на финансови инструменти, определен при спазване на изискванията на ЗПФИ.
11. “Клирингова институция” е ЦД или друга институция, изпълняваща клирингови функции, определена при спазване на изискванията ЗПФИ.

**§ 3.** В настоящите Правила са използвани следните съкращения:

1. МСТ – Многостранната система за търговия
2. “Борсата” - “Българска Фондова Борса” АД.
3. „МСП” – малки и средни предприятия, определени съгласно чл. 77 от Делегиран регламент (ЕС) 2017/565“ на Комисията от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
4. “Съвета” – Съвета на директорите на “Българска Фондова Борса” АД.
5. “Изпълнителния директор” – Изпълнителният директор на “Българска Фондова Борса” АД.
6. “Директор Търговия” – директорът на дирекция “Търговия, емитенти и членство” в “Българска Фондова Борса” АД.
7. “Платформата” – Електронната система за търговия, посредством която се осъществява търговията.
8. “КФН” – Комисия за финансов надзор.
9. “ЦД” – “Централен депозитар” АД.
10. “ЗПФИ” – Закон за пазарите на финансови инструменти.
11. “ЗППЦК” – Закон за публичното предлагане на ценни книжа.
12. “ ЗПМПЗФИ” – Закон за прилагане на мерките срещу пазарните злоупотреби с финансови инструменти.
13. Делегиран Регламент (ЕС) 2017/587 - ДЕЛЕГИРАН РЕГЛАМЕНТ (ЕС) 2017/587 НА КОМИСИЯТАот 14 юли 2016 година за допълване на Регламент (ЕС) № 600/2014 на Европейския парламент и на Съвета относно пазарите на финансови инструменти по отношение на регулаторните технически стандарти за изискванията за прозрачност към местата на търговия и инвестиционните посредници по отношение на акциите, депозитарните разписки, борсово търгуваните фондове, сертификатите и другите подобни финансови инструменти, както и за задълженията за изпълнение на сделките при някои търгувани на място на търговия акции или от страна на систематичен участник.
14. Делегиран регламент (ЕС) 2017/567 - ДЕЛЕГИРАН РЕГЛАМЕНТ (ЕС) 2017/567 НА КОМИСИЯТА от 18 май 2016 година за допълване на Регламент (ЕС) № 600/2014 на Европейския парламент и на Съвета по отношение на определенията, прозрачността, компресирането на портфейл и надзорните мерки за намеса по отношение на продукти и управление на позиции.
15. Делегиран регламент (ЕС) 2017/588 - ДЕЛЕГИРАН РЕГЛАМЕНТ (ЕС) 2017/588 НА КОМИСИЯТА от 18 май 2016 година за допълване на Директива 2014/65/ЕС на Европейския парламент и на Съвета по отношение на регулаторните технически стандарти във връзка с режимите за стъпки на котиране за акции, депозитарни разписки и борсово търгувани фондове.
16. Делегиран Регламент (ЕС) 2017/578 - ДЕЛЕГИРАН РЕГЛАМЕНТ (ЕС) 2017/578 НА КОМИСИЯТА от 18 май 2016 година за допълване на Директива 2014/65/ЕС на Европейския парламент и на Съвета по отношение на регулаторните технически стандарти, с които се уточняват изискванията за споразуменията и схемите за поддържане на пазара.
17. Делегиран регламент 2017/565 - ДЕЛЕГИРАН РЕГЛАМЕНТ (ЕС) 2017/565 НА КОМИСИЯТА от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
18. „Наредба № 38” - Наредба № 38 от 25.07.2007 г. за изискванията към дейността на инвестиционните посредници на КФН.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1**. Настоящите Правила са в сила от 12.02.2019 г.